13. april 2020

Kære forældre i Pedersborg Børnehus

Som et led i gradvis genåbning af børnehaven, er der stillet en række krav til børnehuset, herunder, bestyrelse, ledelse og personale.

Der er der ud over skærpede forhold og krav som vi skal leve op til for at kunne åbne, disse forhold og krav vender vi tilbage til.

Først og fremmest vil vi gerne informere om at vi genåbner den 20 april, dette bliver under andre former for os alle, ikke mindst for vores børn. Men vi glæder os alle til at se børn og forældre igen.

Vi skal stadigvæk have børnene i centrum, have fokus på at de skal have så normale hverdage som muligt, under de forhold som vi nu er underlagt. Det betyder at vi har brug for at i/vi som forældre tager et medansvar for at hjælpe os og hinanden, til at få tingene til at fungere, også selvom det hele kan virke svært og for nogen voldsomt.

I bestyrelsen har vi ud over nedenstående vejledninger og retningslinjer, valgt nogle tiltag i hverdagen som vi forventer bliver overholdt. Disse er vedhæftet.

I den vedhæftede vejledning, ”*vejledning for gradvis, kontrolleret genåbning af dagtilbud*”, kan i finde de regler og retningslinjer som er gældende nu og her, og som vi forventer gælder til og med 10. maj 2020. Hvordan hverdagen ser ud herefter, afventer vi besked om fra statsministeriet eller anden styrelse.

Det er den vejledning vi, som bestyrelse i Pedersborg Børnehus, har brugt som rettesnor for hvordan vi kan åbne op igen. Det er derfor retningslinjer og vejledninger som vi SKAL leve op til, for personalet og for vores børns skyld.

Der er allerede her i påsken, påbegyndt bestilling af håndsprit, pandetermometer (berøringsfri), engangsrengørings klude, og sprit til aftørring af borde, overflader mm.

Der er også taget initiativ til forberedelse af den daglige planlægning, igangsat oprydning og fjernelse af det legetøj der ikke nemt kan gøres rent. Bestilt rengøring 2 gange om dagen, samt varslet vores vikarer, så også de er klar til at komme på arbejde.

Vi har forberedt en personale på at arbejdet til og med 10 maj 2020 vil være at spritte af, sørge for at legetøj bliver opdelt i formiddags og eftermiddags legetøj, og at legetøjet bliver sprittet af hver gang der byttes rundt.

Opdeling af hverdagen i ude og inde grupper, for at mindske antallet af børn der er enten inde eller ude samtidig.

I det følgende har vi valgt at skrive hvad sundhedsstyrelsen har sat som minimum for en genåbning. De konkrete tiltag er som minimum på plads når vi åbner igen. *Vi henstiller til at man læser vejledningen, da der er en del vigtigt information.*

En af de ting i vil lægge mærke til, er at styrelsen henstiller til at man som forældre, selv har rent sengetøj med til sit barn, hver dag, vi kommer derfor til at bede jer om netop selv at medbringe jeres børns sengetøj, det gør vi både fordi det er det der henstilles til, men også fordi vores ressourcer ikke kan håndtere vask af samtlige børns sengetøj hver dag, vi prioriterer samvær med børnene og håber derfor også i har forståelse for denne beslutning.

Bestyrelsen har i samarbejde med leder og personale repræsentanter talt om de forhold vores børn kommer tilbage til, om den effekt det kan have på nogle børn at tingene er anderledes, vi er derfor også alle enige om at hverdagen skal i vides mulig omfang være så normal som mulig. Det ville nok være at lyve, hvis vi stod og sagde at vores børn ikke ville være i tæt kontakt, eller røre ved det samme stykke legetøj, de er børn og de skal være børn. Vi har taget og vil tage alle de nødvendige forholdsregler, for at mindske smitterisikoen.

Nedenfor følger en række konkrete tiltag for genåbning af dagtilbud.

**Det påhviler ledelsen/ejerkreds/bestyrelse at sikre følgende:**

* At der udarbejdes instrukser for hygiejne og adfærd
* At ansatte og børn oplæres i håndvask med vand og flydende sæbe, hvornår der evt. benyttes håndsprit
* At der informeres om, hvornår der skal foretages håndvask, hosteetikette, undgåelse af tæt kontakt og øvrige hygiejneanbefalinger.
* At sikre faste rutiner for håndvask blandt ansatte og børn.
* At der på institutionens arealer, fx ved indgangen og øvrige relevante steder hvor børn, forældre og ansatte færdes, opsættes information/plakater fra Sundhedsstyrelsen om smitteforebyggende tiltag.
* At der i institutionen foreligger en instruks for håndtering af personale og børn med symptomer, der kunne være forenelige med COVID-19 **(OBS se Pedersborg Børnehus Covid19 retningslinjer)**
* At ansatte og forældre har kendskab til de skærpede krav for håndtering af sygdom.
* At sikre, at nære kontakter til eventuelt syge modtager information om forholdsregler i tilfælde af sygdom

**5.1. Konkrete tiltag til at forebygge smittespredning**

**Håndhygiejne**

For at sikre god håndhygiejne skal alle:

* Ansatte, børn og ledsagende voksne, vaske hænder med vand og flydende sæbe ved ankomst til institutionen
* Vaske hænder når hænderne er synligt snavsede.
* Børn og ansatte vaske hænder i faste intervaller på, fx inden der startes på en ny leg, og minimum hver anden time.
* Børn og ansatte vaske hænder efter toiletbesøg, før og efter spisning, efter næsepudsning og efter host/nys i hænder eller engangslommetørklæde. Ansatte skal hjælpe børnene med at vaske hænder.
* Ansatte vaske hænder efterfulgt af hånddesinfektion ved bleskift og hjælp til næsepudsning.
* Ansatte vaske hænder med vand og flyende sæbe eller bruge håndsprit, hvis de går fra en stue til en anden eller er nødsaget til at være i kontakt eller tæt fysisk kontakt med børn fra en anden stue.
* Kun anvende engangsmaterialer som bleer, vaskeklude, håndklæder, forklæder, lommetørklæder og underlagspapir.
* Ansatte og børn, der ikke er i nærheden af vand og flydende sæbe, anvende spritservietter eller hudvenlige vådservietter, fx på ture Hvis hænderne er synligt rene kan der anvendes håndsprit. Der skal vaskes hænder med vand og flydende sæbe hurtigst muligt herefter.

**Aflevering/afhentning af børn**

* Det skal sikres, at forældre eller ledsagende voksne ikke samler sig ved indgangene til institutionen. Dette kan gøres ved at børnene afleveres i intervaller.
* Hvis muligt skal børnene afleveres uden for.
* Undgå fysisk kontakt, tæt og langvarig kontakt, håndtryk, kram, mv., med personer som du ikke bor i husstand med.

**Rengøring**

* Toiletter skal rengøres mindst to gange dagligt.
* Potter og toiletsæder i daginstitutioner og dagplejer skal rengøres og af sprittes med 70-85 % hospitalssprit efter brug.
* Alle overflader skal vaskes med sæbevand og herefter af sprittes mindst to gange dagligt.
* Legetøj skal vaskes minimum to gange dagligt. I dagplejer og vuggestuer kan dette fx være, når børnene sover, spiser og eller er gået hjem. I børnehaver kan dette fx være når de spiser og når de går hjem. Herudover efter en konkret vurdering af brug.
* **Der må ikke medbringes legetøj hjemmefra.**
* Legetøj, som ikke kan rengøres efter anvisningen, skal pakkes væk, til efter CO-VID-19 epidemien er overstået.
* Sengetøj skal vaskes dagligt ved 80°C., og så vidt muligt benyttes børnenes personlige sengetøj.
* Tablets skal gerne aftørres flere gange dagligt og mellem brug. Hvis muligt undgå at børnene deler tablets eller sikre, at kun få børn deler den samme tablet. Der skal anvendes spritservietter til rengøring. Der skal vaskes hænder før og efter brug.
* Tastatur og mus ved computer skal rengøres dagligt med engangsklude tilsat rengøringsmiddel. Der skal vaskes hænder før og efter brug af mus og tastatur.
* Rengøring og desinfektion af kontaktpunkter mindst to gange dagligt, som fx vandhaner, toiletknapper, toiletsæder, bordoverflader, dørhåndtag, køleskabs-låge/-håndtag, gelændere, armlæn, lyskontakter, greb på vaskemaskine og tørretumbler m.v.
* Skraldespande skal tømmes, inden de bliver fyldte og mindst én gang dagligt.

**Indretning**

* Større forsamlinger skal undgås – fx morgensang.
* Det anbefales, at der tidsinddeles mellem stuer i forhold til ankomst, frokost og pauser, således at mange ikke er samlet på samme tid.
* Børn skal så vidt muligt blive på den samme stue/i de samme grupper og med den samme voksne Der skal ikke leges med børn på andre stuer. Det anbefales, at børnene deles op i grupper (fx. fem børn ved leg udenfor og to-tre børn ved leg indenfor).
* Legepladsen kan inddeles, så børnene kun leger med de samme børn fra faste, mindre grupper af fx fem børn.
* Ved møder mellem ansatte skal dette ske udendørs eller via video/telefon
* Der skal sikres let adgang til god håndhygiejne med vand, flydende sæbe og engangshåndklæder. Hvis der ikke er adgang til håndhygiejne i personalerum, da kan opsættes dispensere til hånddesinfektion, iht. gældende aftaler med brand tilsyn, sikkerhed ift. børn mv.

**Afstand mellem hinanden**

* Fysisk kontakt som håndtryk og kram skal undgås mellem de voksne.
* Aktiviteter skal planlægges, så det foregår i mindre grupper af de samme børn.
* Aktiviteter skal planlægges så de foregår uden for, med mindre dette ikke er muligt, grundet fx vejret.
* Der skal leges i mindre grupper og kun inden for samme stue/gruppe af børn.
* Sidder børnene ved borde, skal de så vidt mulig placeres så der er to meter i mellem børnene.
* Der anbefales et frit gulvareal på 6 m2 pr barn i vuggestuer, 4 m2 per. barn i børnehaver. Dette er en fordobling af de normale anbefalinger iht. Bygningsreglementet, BR 185.

**Mad og kantiner**

Alle skal:

* Vaske hænder grundigt før og efter, der anrettes, tilberedes og spises mad.
* Være særligt opmærksomme på hygiejne ved tilberedning og anretning af mad.
* Sidde med god afstand til hinanden, når de spiser
* Vask af bestik og service skal ske ved 80°C i opvaskemaskine lige efter brug.
* Maden må ikke deles.
* Al mad skal portionsanrettet. Der må ikke være buffet.

Som I kan læse, er der mange ting vi skal til at huske, lave om på og holde øje med i en ny hverdag i børnehaven, der er heldigvis også mange af tingene der allerede gøres i dag.

En af de ting der nok kommer til at fylde mest i starten, er den måde vi skal aflevere vores børn på. I mailen omkring dato for genåbning, bad vi jer om at fortælle os om jeres barn kommer, og hvornår i forventer at aflevere og hente. Det gør vi for at kunne forberede os bedst mulig.

Vi skal nemlig bede jer om at aflevere jeres børn udenfor den stue de går på, vi vil bestræbe os på at give så meget opmærksomhed som mulig i afleverings situationen til hvert enkelt barn, de større børn, herunder girafbørnene, vil selv kunne gå ind med overtøjet, og være klar til dagen. De mellemste og mindste, kommer til at tage lidt længere tid, vi gør dette for at forhindre for mange forskellige smittefaktorer, for vi skal både passe på vores børn og vores personale. Vi beder derfor jer som forældre om at respektere at holde afstand, skulle der forekomme ventetid i afleveringssituationen. Og JA, vi er godt klar over det ikke bliver en nem øvelse. Men vi tror på vi sammen kan klare opgaven.

Der vil inden vi rammer den 20 april, blive sendt skema ud der viser hvordan inde og ude planen går op.

Der er rigtig mange nye ting at tage stilling til og mange ting vi skal have på plads, vi håber derfor på jeres forståelse i denne situation.

Ring, mail og eller skriv endelig til ledelse og eller bestyrelse hvis i har nogen spørgsmål som i ikke har fået svar på her.

Fra bestyrelsen ønsker vi jer alle velkommen tilbage,

På vegne af bestyrelsen

Maria